गुजरात चुनाव दिलचस्प तो है ही लेकिन कई मायनों में महत्वपूर्ण भी है बीजेपी और कांग्रेस दोनों के लिए। इसीलिए दोनों पार्टी इस चुनाव में पूरी ताकत झोंकती दिखाई दी। गुजरात चुनाव पिछले 25 सालों में कभी भी इतने दिलचस्प नहीं रहा न ही मीडिया इसे सीरियसली लेती रही है क्योंकि अब तक नतीजे आने के पहले हर कोई परिणाम जानता था। चुनाव कांग्रेस और मुख्यमंत्री मोदी के बीच ही हमेशा रहा लेकिन इस बार कांग्रेस के लिए उम्मीद की किरण लेकर आये हार्दिक, जिग्नेश, अल्पेश की तिकड़ी तो राहुल गाँधी ने भी कोई कसर नहीं छोड़ी चुनाव प्रचार में और धुआंधार प्रचार कर डाला।